সত্যি বলতে শুক্র গ্রহের গড় তাপমাত্রা ৪৬২ ডিগ্রি সেলসিয়াস। এই তাপমাত্রায় টিন এবং সীসাও গলে যেতে বাধ্য। সে তুলনায় বুধ গ্রহের সর্বোচ্চ তাপমাত্রা হলো ৪২৭ ডিগ্রি। তাও তা থাকে দিনের বেলায়। রাতে তাপমাত্রা নেমে আসে হিমাংকের ১৭৩ ডিগ্রির নিচে। এই ঘটনাটি হচ্ছে মরু অঞ্চলের মতো, যেখানে দিনের বেলায় তাপমাত্রা খুব বেশি থাকে, কিন্তু রাত নামলেই নেমে আসে ভয়াবহ ঠান্ডা। কিন্তু শুক্রের তাপমাত্রা খুব বেশি ওঠা-নামা করে না, সব সময় প্রায় একই থাকে।